**Rana visului de moarte**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

stau copiii resemnați

pe o bancă

ȋntr-un parc

şi își caută lumina

zilelor care-au trecut

oare-a cui mai este vina

dumnezeului lor mut?

trece parcă

dimineața

cu nălucile perechi

o biserică de paie

se dezbracă-ncet de straie

până-n clopotele vechi

şi copiii resemnați

care-şi caută lumină

sorb ușor din luna plină

măduva de condamnați

la această agonie

o iubire de morfină

muguri zdrențuiți de vânt

se înghesuie-n ruine

şi din neguri parcă vine

raiul iadului meu sfânt

25 februarie 2018, Constanţa